Aigues-Mortes

Aigues-Mortes je francúzska obec na juhu Francúzska v departemente Gard a regióne Languedoc-Roussillon na západnom okraji prírodnej rezervácie Camargue,  severozápadne od Les Stes-Maries a necelých 35 km od mesta Montpellier. 

 Dejiny 
Založenie obce býva pripisované Mariovi Caiovi (cca 102 pred Kr.), ale prvé zmienky o mieste zvanom „Ayga Mortas“ („Mŕtve vody“) pochádzajú až z 10. storočia. Obec založil v polovici 13. storočia francúzsky kráľ Ľudovít IX., ktorý túžil po vlastnom prístave v Stredozemnom mori a vhodnej základni pre vojenské akcie v Stredomorí. Ostatné prístavy ovládali väčšinou protifrancúzsky naladení grófi z Provensálska.

Z Aigues-Mortes boli vypravené dve križiacke výpravy. V roku 1248 sa pri prístave zhromaždilo cca 1 500 kráľovských lodí pred výpravou do Egypta. Ďalšia križiacka výprava v roku 1270 bola pre kráľa osudná. Opevnenie mesta dokončili Ľudovítovi nástupcovia.

 Pamiatky 
Centrum obce obopínajú masívne pravouhlé stredoveké hradby, ktorých súčasťou je 20 strážnych veží. Ich výstavba bola ukončená v roku 1272 a podporili ju francúzski králi Filip III. Smelý a Filip IV. Pekný. Obvod hradieb je , v najnižších častiach dosahujú hradby výšku 11 metrov a šírku 2,5 metra. Z hradieb je ďaleký výhľad do mokradí Camargue, kanálu rieky Rhône a na morské pobrežie a saliny. 

Dominantou obce veža Tour de Constance z roku 1240, ktorá funguje teraz aj ako pozorovateľňa a kedysi ako štátne väzenie, najskôr pre templárov a o veľa neskôr i pre hugenotov. Kostol Église Notre Dame des Sablons je zreštaurovaný.

 Vývoj počtu obyvateľov 
Počet obyvateľov

 Iné projekty 

 Externé odkazy 
 Oficiálna stránka
 Dobrodruh.sk

 Zdroj 

Kategória:Obce v departemente Gard